CELEX: 62004TJ0161
Language: hu
Date: 2011-07-07
Title: A Törvényszék (nyolcadik tanács) 2011. július 7-i ítélete.#Gregorio Valero Jordana kontra Európai Bizottság.#Dokumentumokhoz való hozzáférés - 1049/2001/EK rendelet - Nyílt versenyvizsga tartaléklistája és tisztviselők kinevezésére vonatkozó egyedi határozatok - A magánélet és a személyiség integritásának védelmére vonatkozó kivétel -Személyes adatok védelme -45/2001/EK rendelet.#T-161/04. sz. ügy.

A Törvényszék (nyolcadik tanács) 2011. július 7‑i ítélete – Valero Jordana kontra Bizottság
      (T‑161/04. sz. ügy)
      „Dokumentumokhoz való hozzáférés – 1049/2001/EK rendelet – Nyílt versenyvizsga tartaléklistája és tisztviselők kinevezésére vonatkozó egyedi határozatok – A magánélet és az egyén becsületének védelmére vonatkozó kivétel – Személyes adatok védelme – 45/2001/EK rendelet”
      1.                     Európai Unió – Intézmények – A dokumentumokhoz való nyilvános hozzáférés joga – 1049/2001 rendelet – A dokumentumokhoz való
            hozzáférés joga alóli kivételek – Indokolási kötelezettség – Terjedelem (EK 253. cikk; 1049/2001 európai parlamenti és tanácsi rendelet) (vö. 48–49. pont)
      2.                     Európai Unió – Intézmények – A dokumentumokhoz való nyilvános hozzáférés joga – 1049/2001 rendelet – A dokumentumokhoz való
            hozzáférés joga alóli kivételek – Az egyén magánszférájának és becsületének védelme – Terjedelem – A személyes adatok védelmére
            vonatkozó uniós jogszabályokkal összhangban történő értékelés kötelezettsége (45/2001 európai parlamenti és tanácsi rendelet,
            1. cikk, (1) bekezdés, (2) bekezdés, a) és b) pont, 1049/2001 európai parlamenti és tanácsi rendelet, (1) bekezdés, b) pont,)
            (vö. 87–89., 91., 95–96., 102. pont)
      3.                     Intézmények jogi aktusai – Indokolás – Kötelezettség – Terjedelem – Az eljárás során előterjesztett, a megtámadott határozatban
            nem szereplő indokolás – Megengedhetetlenség (EK 253. cikk) (vö. 107. pont)
      Tárgy
      
         
               A Bizottság 2004. február 10‑i határozatának megsemmisítése iránti kérelem, amelyben megtagadta a felperestől az A 7/A 6 COM/A/637
                  nyílt versenyvizsga tartaléklistájához és az A6‑os besorolási fokozatú tisztviselők 1995. október 5‑től történő kinevezéséről
                  szóló egyedi határozatokhoz való hozzáférést.
               
            Rendelkező rész
      1)         A Törvényszék megsemmisíti az Európai Közösségek Bizottsága 2004. február 10‑i határozatát, amelyben megtagadta, hogy hozzáférést
         biztosítson G. Valero Jordanának az A 7/A 6 COM/A/637 nyílt versenyvizsga tartaléklistájához és az A6‑os besorolási fokozatú
         tisztviselők 1995. október 5‑től történő kinevezéséről szóló egyedi határozatokhoz.
      
      2)         A Bizottság a saját költségein kívül viseli a G. Valero Jordana részéről felmerült költségeket.
      3)         A Svéd Királyság maga viseli saját költségeit.
      4)         Az európai adatvédelmi biztos maga viseli saját költségeit.
      5)         A Törvényszék törli a T‑161/04. sz. ügyből a Dán Királyságot mint beavatkozót.
      6)         A Dán Királyság maga viseli saját költségeit.
      7)         G. Valero Jordana, a Bizottság, a Svéd Királyság és az európai adatvédelmi biztos maguk viselik a Dán Királyság beavatkozásával
         összefüggésben felmerült saját költségeiket.